Aşıq Əsədlə Feyzullanın deyişməsi
Kətdə aşıx məylisi varıydı. Yurdçudan Aşıx Əsəd oxuyurdu. Məylisin axırında camahat xayiş elədi ki, aşıx bu cavan oğlan Feyzulla ilə bir-iki ağız deyişsin. Bınnarın arasında deyişmə oldu:

Aşıx Əsəd:
Səndən xəbər alım, ay cavan oğlan, 
Peyğəmbər nə günü taci-sər oldu?
Kimlər yudu, kimlər aldı muyunu,
Nə günü behişdə bərqərar oldu?

Feyzulla:
Al cavabın verim, ay Aşıx Əsəd,
Peyğəmbər cümədə taci-sər oldu.
Salman yudu, Cəbrayıl aldı muyunu,
O gün də behişdə bərqərar oldu.

Aşıx Əsəd:
Nədən hasil oldu Düldülün səngi,
Bəs nəyə bənzəyirdi onun rəngi?
Cənabi Əmirin əvvəlki cəngi,
Əzəl zilfıqarı bəs kimə çaldı?

Feyzulla:
Nurdan hasil oldu Düldülün səngi,
Goy maviyə bənzərdi onun rəngi,
Cənabi Əmirin əvvəlki cəngi,
Əzəl zilfıqarı Əntərə çaldı.

Aşıx Əsəd:
O nədir ki, yaşıllanır allanır?
O nədir ki, göydən yerə sallanır?
O nədir ki, hər nə versən allanır?
O nədir ki, qatarlanıb gedir hey?

Feyzıılla:
O buluddur yaşıllanır, allanır,
O yağışdır göydən yerə sallanır,
O uşaxdır hər nə versən allanır,
O meyitdir qatarlanıb gedir hey.

Sonra Feyzulla Aşıx Əsədə deyir ki, indi də mən bir iki qatar deyim siz açın.

Feyzulla:
Araz qırağı çimdi,
Goynum goynuna himdi,
Sənnən soruşum açıx 
Tanrı atası kimdi?

Aşıx Əsəd:
Araz qırağı çimdi,
Goynum goynuna himdi,
Sən göyə nərdivan qoy,
Görüm atası kimdi?

Feyzulla:
İnsan oğlu çaşıbdır,
Vırıb həddin aşıbdır,
De görəli bu daş bura 
Neçə ildi düşübdü?

Aşıx Əsəd:
İnsan oğlu çaşıbdır,
Vırıb həddin aşıbdır,
Dediyin bu daş bura '
Yeddi min il düşübdür.

Aşıx Əsəd Feyzullaya əhsən, dedi. Dedi gəl mənə şəyird ol. Feyzulla dedi sağ ol. Məylis xatirinə bir-iki qatar dedim.

Deyişmələr